Diari Oficial de la Generalitat Valenciana


Sumari del DOGV 8931, del 21-10-2020 (2020/8167)

RESOLUCIÓ de 24 de setembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'autoritza una transferència de crèdit de capítol II entre els programes pressupostaris 442.50 I 442.60
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8167


Data del document
:   24-09-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 24 de setembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'autoritza una transferència de crèdit de capítol II entre els programes pressupostaris 442.50 I 442.60 [2020/8167]  
Expedient 12.010/20  
El 21 d'abril s'ha publicat en el Diari Oficial de la Generalitat Valenciana el Decret Llei 4/2020, de 17 d'abril, del Consell, de mesures extraordinàries de gestió economicofinancera per a fer front a la crisi produïda per la Covid-19. Aquest Decret Llei té la seua causa en la situació que afronta la Comunitat Valenciana per la crisi originada per la Covid-19, declarada com a pandèmia internacional, unida a la declaració d'estat d'alarma, que genera la concurrència de greus motius que justifiquen l'extraordinària i urgent necessitat d'adoptar una mesura que no pot aconseguir-se pel procediment d'urgència de tramitació parlamentària.  
La Direcció General de Qualitat i Educació Ambiental indica que el Ministeri per a la Transició Ecològica i Repte Demogràfic, en les instruccions de la Subdirecció General de Residus, versions 1 a 4, de dates 13/03/2020 a 17/03/2020 prioritza la incineració-coincineració-valorització energètica, en la present emergència sanitària, enfront de l'eliminació controlada i en cas que siga necessari, es requerirà a les instal·lacions industrials de fabricació de ciment autoritzades per a coincinerar residus per a la incineració de la fracció reste i proposa un increment del crèdit de capítol II, del programa 442.50, per a la realització de contractes orientats a atendre la declaració d'emergència de les actuacions per a la valorització energètica de la fracció no reciclable de residus procedents de la fracció reste potencialment afectats per la Covid-19, CSR, en les instal·lacions de valorització de residus domèstics de la Comunitat Valenciana.  
Després de les successives pròrrogues de l'Estat d'Alarma, autoritzades pel Congrés dels Diputats i vist que els contractes referits, estan suposant un adequat servei públic, d'acord amb l'interés general i de millora de la gestió de residus domèstics potencialment contaminats per la Covid-19, s'ha aprovat l'ampliació del termini i pressupost dels citats contractes en les mateixes condicions indicades en la declaració d'emergència, sent l'import total inclosa l'ampliació de 50.000,00 €.  
  
Es planteja l'increment de la dotació del capítol II, del programa pressupostari 442.50 €Qualitat i Educació Ambiental- en la quantitat de 50.000,00 €. Amb això es donarà cobertura pressupostària a actuacions que fins hui no s'han pogut realitzar per donar prioritat a la declaració d'emergència de les actuacions per a la valorització energètica de la fracció no reciclable de residus procedents de la fracció reste potencialment afectats per la Covid-19, CSR, en les instal·lacions de valorització de residus domèstics de la Comunitat Valenciana, inclosa la seua ampliació.  
Aquest increment de crèdit es finançarà amb la disminució del capítol II, del programa 442.60 €Canvi Climàtic?, per import de 50.000,00 €. El crèdit a transferir es troba en situació jurídica i comptable de disponible i no es troba afectat a fons finalistes.  
D'acord amb l'articule 25.1. a) de la Llei 10/2019, de 27 de desembre, de Pressupostos de la Generalitat per a l'exercici 2020, correspon a les persones que tinguen assignades la titularitat de les conselleries respectives, amb un informe previ favorable de la Intervenció Delegada corresponent, autoritzar les modificacions pressupostàries consistents a transferir crèdit entre els capítols II del pressupost de despeses dels diferents programes adscrits a la conselleria que siga titular, inclòs entre programes pertanyents a grups funcionals diferents.   
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria, delega en el sotssecretari la competència per a aprovar les modificacions pressupostàries que siguen competència de la Conselleria.  
Basant-se en l'exposat anteriorment, i d'acord amb l'informe favorable de la Intervenció Delegada, resolc:  
Aprovar la modificació pressupostària consistent a transferir crèdit entre el capítol II de diferents programes pressupostaris, d'acord amb el detall següent:  
A) Disminuir l'estat de despeses de l'aplicació pressupostària 31.82.27.8519.310.82.0, en la quantia de 50.000,00 €  
B) Incrementar l'estat de despeses de l'aplicació pressupostària 56.64.06.9943.573.56.3, en la quantia de 50.000,00 €  
  
València, 24 de septiembre de 2020.-El sotssecretari, p. d. (Resolución 27.07.2015, DOGV 7582): Alfonso Puncel Chornet